CELEX: 62012TN0071
Language: et
Date: 2012-02-17 00:00:00
Title: Kohtuasi T-71/12: 17. veebruaril 2012 esitatud hagi — Meskarian versus nõukogu

14.4.2012   
            
            
               ET
            
            
               Euroopa Liidu Teataja
            
            
               C 109/28
            
         17. veebruaril 2012 esitatud hagi — Meskarian versus nõukogu
   (Kohtuasi T-71/12)
   2012/C 109/57
   Kohtumenetluse keel: inglise
   
      Pooled
   
   
      Hageja: Mohammed Reza Meskarian (London, Ühendkuningriik) (esindajad: solicitor S. Zaiwalla, solicitor P. Reddy ja solicitor F. Zaiwalla, QC (Queen’s Counsel) D. Wyatt ja barrister R. Blakeley)
   
      Kostja: Euroopa Liidu Nõukogu
   
      Nõuded
   
   Hageja palub Üldkohtul:
   
               —
            
            
               tühistada nõukogu otsuse 2011/783/ÜVJP (1) ja nõukogu rakendusmääruse (EL) nr 1245/2011 (2) lisa A osa punkt 13 hageja suhtes kohaldatavas osas;
            
         
               —
            
            
               tunnistada nõukogu otsuse 2010/413/ÜVJP (3) artikli 19 lõike 1 punkt b ja artikli 20 lõike 1 punkt b ning nõukogu määruse (EL) nr 961/2010 (4) artikli 16 lõige 2 hageja suhtes mittekohaldatavaks;
            
         
               —
            
            
               kuulutada vaidlustatud otsuse tühistamine koheselt jõustunuks sõltumata Euroopa Liidu Kohtu põhikirja artikli 60 lõigus 2 sätestatust; ja
            
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   Hagi põhjenduseks esitab hageja viis väidet.
   
               1.
            
            
               Esimene väide, et Euroopa Liidu Nõukogul ei ole pädevust kehtestada ühise välis- ja julgeolekupoliitika (ÜVJP) raames varade külmutamist ja reisikeeldu Euroopa Liidu siseses olukorras.
            
         
               2.
            
            
               Teine väide, et nimekirja kandmise kriteeriumid nõukogu otsuse 2010/413/ÜVJP ja nõukogu määruse (EL) nr 861/2010 alusel ei ole hageja puhul täidetud.
            
         
               3.
            
            
               Kolmas väide, et hageja suhtes piiravate meetmete kehtestamine rikub ilmselgelt tema inimõigusi ja põhivabadusi ning see on vastuolus proportsionaalsuse põhimõttega.
            
         
               4.
            
            
               Neljas väide, et kostja kehtestas hageja suhtes piiravad meetmed, rikkudes enda menetluslikke kohustusi ja hageja kaitseõigusi.
            
         
               5.
            
            
               Viies väide, et niivõrd, kui Persia International Bank’i või Bank Mellat’i tühistamishagid seoses nende kandmisega nimekirja rahuldatakse, tuleb ka hageja nimekirja kandmine tühistada.
            
         
      (1)  Nõukogu 1. detsembri 2011. aasta otsus 2011/783/ÜVJP, millega muudetakse otsust 2010/413/ÜVJP, mis käsitleb Iraani vastu suunatud piiravaid meetmeid (ELT 2011, L 319, lk 71).
   
      (2)  Nõukogu 1. detsembri 2011. aasta rakendusmäärus (EL) nr 1245/2011, millega rakendatakse määrust (EL) nr 961/2010, milles käsitletakse Iraani vastu suunatud piiravaid meetmeid (ELT 2011, L 319, lk 11).
   
      (3)  Nõukogu 26. juuli 2010. aasta otsus, mis käsitleb Iraani vastu suunatud piiravaid meetmeid ning millega tunnistatakse kehtetuks ühine seisukoht 2007/140/ÜVJP (ELT 2010, L 195, lk 39).
   
      (4)  Nõukogu 25. oktoobri 2010. aasta määrus (EL) nr 961/2010, milles käsitletakse Iraani vastu suunatud piiravaid meetmeid ja millega tunnistatakse kehtetuks määrus (EÜ) nr 423/2007 (ELT 2010, L 281, lk 1).